Noile date ale Serviciului European Copernicus pentru Schimbări Climatice arată că temperatura medie globală a suprafeței mării în februarie a fost de 21,06 C, mai mare decât recordul anterior de 20,98 C stabilit în august anul trecut, potrivit Sky News.
Stresul termic poate determina coralii să îndepărteze algele colorate care trăiesc în țesuturile lor. Fără alge, coralii devin albi și sunt vulnerabili la boli și înfometare și, în cele din urmă, mor, explică specialiștii.
"Ne aflăm practic în pragul celui mai grav eveniment de albire din istoria planetei", a declarat, pentru Reuters, Derek Manzello, coordonatorul Coral Reef Watch de la NOAA.
Datele arată că și temperatura medie globală a aerului a doborât recordul din februarie. S-a ajuns la 13,54C cu 1,77 C peste estimarea mediei pe termen lung.
(sursa: Mediafax)